Je R[obert], sires de Tanlay, et Marguerite, ma famme, façons savoir a touz ces qui varunt ces presentes letres que nous havons eschangié à Hugum, duc de Bergoinne, quanque nous haveeins a Vuleinnes an Duusmois, an hommes et an bois et an tierces, et an toutes droitures, pour ceu qu’il havoit au chemin de lez Ampilé les Bordes, an hommes et an toutes autres droitures qu’il havoit an cete vile. Et ce dit eschange je R. devant diz et Marguerite, ma famme, de cui heritaige il estoit, havons outroié a tenir perpetuelmant de nous et de nos hoirs au devant dit duc de Burgoinne et à ses hoirs. An tesmoinnage de ces chouses devant dites, je devant diz R. par lou lous Marguerite, ma femme, hai mis mon seaul an ces presantes letres. Et ceu fu fait an l’an de l’eincarnatium Notre Segnor m. et. cc. et. liij. ou mois de juin.